DA Den Europæiske Unions Tidende L 132/42

EFTA-TILSYNSMYNDIGHEDENS BESLUTNING

Nr. 30/07/KOL

af 19. februar 2007

om det norske scrapiebekæmpelsesprogram og supplerende garantier vedrørende samhandelen inden for Fællesskabet og indførsel i Norge

EFTA-TILSYNSMYNDIGHEDEN HAR —

UNDER HENVISNING TIL aftalen om Det Europæiske Økonomiske Samarbejdsområde (EØS), særlig artikel 109 og protokol 1 hertil,

UNDER HENVISNING TIL aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1 hertil,

UNDER HENVISNING TIL den i kapitel I, punkt 7.1.12, i bilag I til EØS-aftalen omhandlede retsakt, Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), som ændret og tilpasset til EØS-aftalen ved protokol 1 hertil,

UNDER HENVISNING TIL den i kapitel I, punkt 7.2.27, i bilag I til EØS-aftalen omhandlede retsakt, Kommissionens forordning (EF) nr. 546/2006 af 31. marts 2006 om gennemførelse af Europa-Parlamentets og Rådets forordning (EF) nr. 999/2001 for så vidt angår nationale scrapiebekæmpelsesprogrammer og supplerende garantier, om dispensation fra visse krav i beslutning 2003/100/EF og om ophævelse af forordning (EF) nr. 1874/200 (2), som ændret og tilpasset til EØS-aftalen ved protokol 1 hertil,

UNDER HENVISNING TIL EFTA-Tilsynsmyndighedens beslutning nr. 21/07/KOL af 14. februar 2007, i medfør af hvilken det kompetente kollegiemedlem får instrukser om at vedtage beslutningen om scrapiebekæmpelsesprogram og supplerende garantier vedrørende samhandelen inden for Fællesskabet og indførsel i Norge, hvis udkastet til beslutning er i overensstemmelse med udtalelse fra EFTA-Veterinærkomitéen (EVK), og

ud fra følgende betragtninger:

I henhold til forordning (EF) nr. 999/2001 godkendes EØS-EFTA-medlemsstaternes nationale scrapiebekæmpelsesprogrammer, hvis de opfylder bestemte kriterier i forordningen.

Forordning (EF) nr. 546/2006 tilbyder supplerende garantier i samhandelen inden for Fællesskabet og i forbindelse med officielle begrænsninger for flytning for så vidt angår bedrifter med får og geder, der er bestemt til EØS-EFTA-medlemsstater, hvis nationale scrapiebekæmpelsesprogrammer er godkendt af EFTA-Tilsynsmyndigheden.

Ved brev af 14. februar 2006 forelagde Norge et nationalt scrapiebekæmpelsesprogram for EFTA-Tilsynsmyndigheden, og den 20. november 2006, efter drøftelserne på pakkemødet i Oslo, blev en række ændringer til dette program tillige med detaljerede oplysninger om programmets omfang forelagt for EFTA-Tilsynsmyndigheden.

EFTA-Tilsynsmyndigheden har i snævert samarbejde med Europa-Kommissionen undersøgt det foreslåede norske scrapiebekæmpelsesprogram, og denne undersøgelse viser, at det norske program opfylder betingelserne for godkendelse.

Det er derfor hensigtsmæssigt at godkende det nationale scrapiebekæmpelsesprogram, der er forelagt af Norge i overensstemmelse med forordning (EF) nr. 999/2001 og forordning (EF) nr. 546/2006.

Foranstaltningerne i denne beslutning er i overensstemmelse med den udtalelse, der er vedtaget af EFTA-Veterinærkomitéen, der bistår EFTA-Tilsynsmyndigheden —

VEDTAGET FØLGENDE BESLUTNING:

1) Det norske scrapiebekæmpelsesprogram og supplerende garantier vedrørende samhandelen inden for Fællesskabet og indførsel i Norge forelagt den 14. februar 2006 og den 20. november 2006 godkendes herved.

2) I henhold til artikel 109, stk. 2, i EØS-aftalen skal EFTA-Tilsynsmyndigheden tilsende Kommissionen det norske scrapiebekæmpelsesprogram og de supplerende garantier for så vidt angår samhandelen inden for Fællesskabet og indførsel i Norge og alle ændringer heraf.

3) Denne beslutning træder i kraft den 19. februar 2007.

4) Kun den engelske udgave af denne beslutning er autentisk.

Udfærdiget i Bruxelles, den 19. februar 2007. For EFTA-Tilsynsmyndigheden Bjørn T. GRYDELAND Formand Niels FENGER Direktør

(1) EFT L 147 af 31.5.2001, s. 1.

(2) EUT L 94 af 1.4.2006, s. 28.